|  |
| --- |
| SCENARIJ POUČAVANJA |
| **Motivi izbjeglištva i iseljeništva u poeziji Silvija Strahimira Kranjčevića** |
| **PREDMET**  **HRVATSKI JEZIK**  **ODGOJNO-OBRAZOVNI ISHODI**  Učenici će: analizirati pjesme *Moj dom, Iseljenik*, pronaći i protumačiti u njima pjesničke slike, motive, stilska izražajna sredstva, arhaizme. Opisat će oblik pjesama, stihove i rimu. Razlikovat će čimbenike migracija, prepoznati migracijski moment u Kranjčevićevu životopisu, povezati ga s njegovom poezijom, napisati autobiografiju, analizirati videozapis, povezivati različite umjetnosti i medije |
| **SAŽETAK**  U ovom scenariju učenja uspostavljaju se veze između interpretacije lirike i aktualnog suvremenog globalnog problema – migracije. To se postiže uočavanjem i analizom motiva izbjeglištva i iseljeništva u domoljubnoj i socijalnoj poeziji Silvija Strahimira Kranjčevića, najvećeg hrvatskog pjesnika 19. stoljeća, koji je i sam umro u političkoj emigraciji. Njegova poezija i njegova biografija, uz tematski vezane materijale iz Europeaninih izvora potaknut će učenike na diskusiju o problemu migracija u današnjem svijetu, vlastitoj zemlji i o fenomenu umjetnika u emigraciji. |
| **Razred** |
| 2. razred SŠ |



­­­

|  |
| --- |
| VRIJEME NASTAVE: 3 školska sata |
| KLJUČNI POJMOVI  ***Silvije Strahimir Kranjčević, poezija, domoljubna i socijalna tematika, migracije, autobiografija*** |
| INFORMACIJE O AKTIVNOSTI  [**Razina složenosti primjene IKT**](https://www.e-skole.hr/wp-content/uploads/2020/04/CARNET_digitalne_kompetencije_2020.pdf)  B1 - Eksperimentator  **Korelacije i interdisciplinarnost**  Međupredmetna korelacija Hrvatskoga jezika i Geografije |
| INTEGRACIJA U KURIKUL  U nacionalnom kurikulu RH za Hrvatski jezik (predmetno područje Književnost i stvaralaštvo) poezija Silvija Strahimira Kranjčevića u 2. je razredu obavezna lektira za polaznike gimnazija, a izborna lektira za polaznike srednjih strukovnih škola. U nacionalnom kurikulu iz Geografije u 2. r. obrađuje se sadržaj: Uzroci i posljedice suvremenih migracija radne snage.  Prije izvođenja ovoga scenarija učenici će se već na satovima Hrvatskoga jezika upoznati s Kranjčevićevom poezijom biblijske i satirične tematike te s raslojenošću jezika. Također, prethodno su u 1. i u 2. r. naučili pisati različite vrste tekstova, među kojima i biografiju, autobiografiju i sažetak. |

| Naziv aktivnosti | Postupak | Vrijeme |
| --- | --- | --- |
| UVOD | Najavljujem temu **Motivi izgbjeglištva i iseljeništva u poeziji Silvija Strahimira Kranjčevića** i prvu aktivnost: učenicima dajem link za poveznicu na Padlet na kojem sam pripremila 4 umjetničke slike (materijal s Europeane) s motivima migracije i migranata. Njihov je zadatak da izaberu sliku koja ih se najviše dojmila te da je komentiraju, ponajprije da izraze emocije koje u njima pobuđuje. Projiciram Padlet, gledamo slike i čitamo komentare.  Postavljam učenicima pitanje poznaju li još neko umjetničko djelo koje tematizira problem migracije (roman ili film). Također ih pitam znaju li za neke hrvatske književnike koji su djelovali u emigraciji. Komentiramo dobivene odgovore. | 10 min |
| ANALIZA PJESAMA  *Moj dom* i *Iseljenik* | Središnji dio sata započinjem kratkom tvrdnjom da je i S. S. Kranjčević jedan od hrvatskih pjesnika koji je morao napustiti domovinu pa je pisao u emigraciji, ali najavljujem da će oni sami sljedeći sat istražiti te okolnosti dok ćemo se sada posvetiti analizi njegovih pjesama *Moj dom* i *Iseljenik*. Slijedi izražajno čitanje pjesama nakon čega učenici izražavaju doživljaj pjesama i određuju im temu. Zaključujemo da je prva domoljubna, a druga socijalna pjesma s temom iseljeništva. Učenike dijelim u 3 skupine i dajem im zadatke:  1. skupina analizirat će pjesmu *Moj dom*  2. skupina analizirat će pjesmu *Iseljenik*  3. skupina pronaći će i komentirati raslojenost leksika u objema pjesmama.  (Analiza pjesama se radi prema prethodno utvrđenoj shemi kojom smo se već koristili, a uključuje analizu sadržaja i izraza pjesme). | 30 min |
| PREDSTAVLJANJE REZULTATA SKUPNOGA RADA | Predstavnici triju skupina imaju svaki po 3 do 4 min da predstave svoje radove. Posebno se zadržavamo na objašnjavanju pjesničkih slika i stilskih izražajnih sredstava koja najsnažnije izražavaju osjećaje izbjeglice i iseljenika, primjerice:  *Ja domovinu imam / Tek u srcu je nosim;*  *Ah, ništa više nemam; to sve je što sam spaso, / A spasoh u tom sve* (paradoksi); *prosjaci hljeba* (metafora); *kukavna sreća* (oksimoron). | 13 min |
| DOMAĆA ZADAĆA | Za domaću zadaću učenici će dobiti zadatak da napišu sažetak enciklopedijskoga teksta o migracijama. | 2 min |
| UVOD u 2. sat | Jedan učenik čita sažetak; za budući tijek sata važno je da je istaknuo čimbenike koji utječu na migracije: demografske, ekonomske, političke i geografske. | 5 min |
| PRIPREMA ZA PISANJE AUTOBIOGRAFIJE | Učenici će proučiti materijale o životu Silvija Strahimira Kranjčevića:  Biografsku tablicu iz udžbenika Književni vremeplov, enciklopedijsku natuknicu o pjesniku i članak Miljenka Jergovića: *Silvije Strahimir Kranjčević: Bez ikog svog* (navedeno u rubrici: Internetski nastavni materijali). | 15 min |
| PISANJE AUTOBIOGRAFIJE | Učenici će dobiti zadatak da se stave u poziciju pjesnika te da napišu kratki autobiografski tekst, ne dulji od 200 riječi. Na kraju ćemo pročitati i komentirati nekoliko radova. Zaključit ćemo da je Kranjčević kao pravaš bio politički migrant. | 25 min |
| GLEDANJE VIDEOZAPISA O PROBLEMU MIGRANATA U GANI / DISKUSIJA | Učenicima postavljam pitanja kao uvod u gledanje videa: Što mislite razlikuju li se razlozi migracija u prošlosti i danas? Gdje se nalazi Gana? Što znate o uvjetima života u toj afričkoj zemlji?  Projiciram video (do 5 min i 15 sek) uz slobodni prijevod koji sam prethodno pripremila (nalazi se u rubrici Prilog): [*https://www.europeana.eu/hr/item/2051924/data\_euscreenXL\_EUS\_4DAAA7B48C26F893238E34D96518D8CB*](https://www.europeana.eu/hr/item/2051924/data_euscreenXL_EUS_4DAAA7B48C26F893238E34D96518D8CB)  Nakon gledanja videa potičem diskusiju o problemima i pravcima migracije u suvremenom svijetu. Moguća poticajna pitanja:   * Smatrate li da će predstave uličnoga teatra moći promijeniti nečiju odluku da krene na opasni put u emigraciju? * Kako bi se još moglo pomoći Ganijcima da donesu odluku o ostanku u domovini? * Gdje i zašto danas odlaze Hrvati? * Koje bi se mjere mogle poduzeti u Hrvatskoj da se sprijeći odljev stanovništva u Irsku ili u Njemačku? Znate li za neke mjere koje se već poduzimaju? | 30 min |
| VREDNOVA-NJE | Kahoot kviz ( poveznica u nastavku) |  |

|  |
| --- |
| **Postupci potpore**  Individualna prilagodba prema potrebi. |
| **Za učenike koji žele znati više – upoznavanje s platformom Europeana**  Upoznajem učenike s platformom Europeana i njezinim mogućnostima. Pokazujem im sadržaje na temi: Migracije i upućujem ih na zbirku Human migration gdje mogu pronaći različite predmete – uspomene na domovinu ili uspomene migranata povratnika u domovinu. Potičem ih da izaberu i komentiraju one koji su im najzanimljiviji. Posebno ćemo se zadržati na fotografiji škrinje s kojom je Ilija Margaretić 1892. g. iz Orašca krenuo u Južnu Ameriku. Zaključujemo da je mogao biti na istom brodu s iseljenikom iz istoimene Krančevićeve pjesme.  https://www.europeana.eu/hr/item/2084002/contributions\_70be4e70\_8f11\_0138\_0fb2\_6eee0af57551 |

|  |
| --- |
| **Dodatna literatura, sadržaji i poveznice** |
| |  |  | | --- | --- | | Internetski materijali | PADLET: [*https://padlet.com/ssrbazdan/lbckmgtljtz9vn1m*](https://padlet.com/ssrbazdan/lbckmgtljtz9vn1m)  INTERNETSKI IZVORI: <https://www.enciklopedija.hr/natuknica.aspx?ID=40619>; <https://www.enciklopedija.hr/Natuknica.aspx?ID=33731> ; <https://www.jergovic.com/subotnja-matineja/silvije-strahimir-kranjcevic-bez-ikoga-svoga/>  KAHOOT: <https://create.kahoot.it/details/bd7d2970-8f73-481d-8b68-eb6eacb0007e> (Za aktivaciju, molim link prenijeti u tražilicu) | | Materijali s platforme Europeana | **Fotografije***:*  *https://www.europeana.eu/hr/item/2021672/resource\_document\_mauritshuis\_963 https://www.europeana.eu/hr/item/916109/smm\_sm\_object\_SB291*  [*https://www.europeana.eu/hr/item/90402/RP\_F\_F17668*](https://www.europeana.eu/hr/item/90402/RP_F_F17668)  [*https://www.europeana.eu/hr/item/2063624/UK\_280\_006*](https://www.europeana.eu/hr/item/2063624/UK_280_006)  [*https://www.europeana.eu/hr/item/2084002/contributions\_70be4e70\_8f11\_0138\_0fb2\_6eee0af57551*](https://www.europeana.eu/hr/item/2084002/contributions_70be4e70_8f11_0138_0fb2_6eee0af57551)   * **1. slika:** [**http://creativecommons.org/publicdomain/mark/1.0/**](http://creativecommons.org/publicdomain/mark/1.0/) **Vlasnik: Mauritshuis** * **2. slika: http://creativecommons.org/publicdomain/mark/1.0/ Vlasnik: Pomorski muzej u Dubrovniku** * **3. slika:** [**http://creativecommons.org/publicdomain/mark/1.0/**](http://creativecommons.org/publicdomain/mark/1.0/) **Vlasnik: Državni muzej u Amsterdamu** * **4. slika:** [**http://rightsstatements.org/vocab/InC/1.0/**](http://rightsstatements.org/vocab/InC/1.0/) * **5 slika:** [**http://creativecommons.org/licenses/by-sa/4.0/**](http://creativecommons.org/licenses/by-sa/4.0/) **Vlasnik: Europeana Foundation**   **Videozapis***:*  [*https://www.europeana.eu/hr/item/2051924/data\_euscreenXL\_EUS\_4DAAA7B48C26F893238E34D96518D8CB*](https://www.europeana.eu/hr/item/2051924/data_euscreenXL_EUS_4DAAA7B48C26F893238E34D96518D8CB)   * **videozapis:** [**http://rightsstatements.org/vocab/InC/1.0/**](http://rightsstatements.org/vocab/InC/1.0/) **(zatraženo i dobiveno dopuštenje za korištenje od vlasnika Deutche Welle)** | |

|  |
| --- |
| **Impresum** |
| **Autor/ica:**  Sandra Rossetti-Bazdan  **Godina izrade:**  2022.  **Ovo djelo je dano na korištenje pod licencom:**  **Attribution CC BY** |
| *Ovaj predložak se temelji na konceptu i načelima* [*e-Škole scenarija poučavanja*](https://edutorij.e-skole.hr/share/page/scenariji-poucavanja?schoolType=Osnovne%20%C5%A1kole&schoolClass=5.%20razred) *izrađenih u sklopu programa “e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće”. Predložak je izrađen u otvorenom formatu kako biste sve njegove elemente mogli prilagoditi (brisati, dodavati, uređivati) vlastitim potrebama.* |